recursal/SuperWikiNEXT-32B huggingface dataset:
Airport in சீனக்குடா, இலங்கைவார்ப்புரு:SHORTDESC:Airport in சீனக்குடா, இலங்கை
**சீனக்குடா வானூர்தி நிலையம்** (*China Bay Airport*) (ஐஏடிஏ: **TRR**, ஐசிஏஓ: **VCCT**) இலங்கையின் கிழக்கு மாகாணத்தில், அமைந்துள்ள வான்படைத் தளமும் உள்ளூர் வானூர்தி நிலையமும் ஆகும். திருகோணமலை நகரில் இருந்து 7 கிமீ தென்மேற்கே சீனக்குடாவில் அமைந்துள்ள இந்த வானூர்தி நிலையம் **திருகோணமலை வானூர்தி நிலையம்** (*Trincomalee Airport*) என்றும் அழைக்கப்படுகிறது. குடியேற்றக் காலத்தில் பிரித்தானியரால் கட்டப்பட்டுப் பயன்படுத்தப்பட்டு வந்த இந்நிலையத்தைப் பின்னர் இலங்கை வான்படையினர் தமது தேவைக்காகக் கையகப்படுத்தினர்.

வரலாறு
------

1920களில் பிரித்தானியர் சீனக்குடாவில் தமது வான்தளம் ஒன்றை நிறுவினர். இரண்டாம் உலகப் போர்க் காலத்தில் 1942 மார்ச்சில் பிரித்தானிய வான்படையினர் இங்கு தமது தளத்தை அமைத்தன. ஹோக்கர் அரிக்கேன், ஸ்பிட்ஃபயர், கட்டலீனா போர் வானூர்திகள் இங்கு வந்திறங்கின. இத்தளம் மீது 1942 ஏப்ரல் 9 இல் சப்பானியர் குண்டு வீசித் தாக்கினர். மலாயாவை யப்பானியரிடம் இருந்து கைப்பற்றுவதற்கு கூட்டுப் படையினருக்கு இவ்வான்தளம் மிகவும் உதவியாக இருந்தது. இவ்வான்தளத்தை பி29 குண்டுவீச்சு விமானங்கள் பயன்படுத்தின.

இலங்கை பிரித்தானியரிடம் இருந்து விடுதலை பெற்ற பின்னரும், பிரித்தானியர் கட்டுநாயக்காவினல் வான்படைத் தளத்தையும், திருகோணமலையில் கடற்படைத்தளத்தையும், தியத்தலாவையில் முகாம் ஒன்றையும் பேணி வந்தனர். திருகோணமலை கடற்படைத் தளம் சீனக்குடா வான்தளத்தையும் உள்ளடக்கியிருந்தது. 1952 ஆம் ஆண்டில் இங்கு பயணிகள் வானூர்திகளும் இறங்கிச் செல்ல அனுமதிக்கப்பட்டன. 1957 நவம்பரில் இலங்கையில் இருந்த அனைத்து பிரித்தானியப் படைத்தளங்களையும் இலங்கை அரசு பொறுப்பேற்றது. 1976 மார்ச்சு மாதத்தில் சீனக்குடா வான்படைத்தளம் இலங்கை வான்படை அக்காதமியாக மாற்றப்பட்டது. ஈழப்போர் ஆரம்பித்ததை அடுத்து 1987 சனவரி முதல் இத்தளம் மீண்டும் வான்படைத் தளமாக்கப்பட்டது.

சேவைகளும் சேரிடங்களும்
----------------------

### பயணிகள் சேவை

| விமான நிறுவனங்கள் | சேரிடங்கள் |
| --- | --- |
|  சினமன் ஏர்  | கொழும்பு-கட்டுநாயக்கா, சிகிரியா |
|  ஃபிட்ஸ்ஏர்  | கொழும்பு-இரத்மலானை, யாழ்ப்பாணம் |
|  ஹெலிடூர்ஸ்  | கொழும்பு-இரத்மலானை |
|  மிலேனியம் ஏர்லைன்சு  | கொழும்பு-கட்டுநாயக்கா, கொழும்பு-இரத்மலானை |

### சரக்கு சேவைகள்

| விமான நிறுவனங்கள் | சேரிடங்கள் |
| --- | --- |
|  லங்க்கன் கார்கோ  | கொழும்பு-இரத்மலானை |

மேற்கோள்கள்
-----------

1. ↑  "VCCT TRINCOMALEE / China-bay". Aeronautical Information Services of Sri Lanka, Airport & Aviation Services. 2013-12-14 அன்று மூலம் பரணிடப்பட்டது. 2013-12-14 அன்று பார்க்கப்பட்டது.
2. ↑  "TRR - Airport". Great Circle Mapper.
3. 1 2 3 4 5  "History of Air Force Base China Bay". இலங்கை வான்படை. 2009-02-13 அன்று மூலம் பரணிடப்பட்டது. 2013-12-14 அன்று பார்க்கப்பட்டது.
4. ↑  "RAF Stations - C". Air of Authority - A History of RAF Organisation.
5. ↑  Devarajah, Lloyd Rajaratnam (11 ஏப்ரல் 2010). "Ceylon’s Pearl Harbour attack". *சண்டே டைம்சு*. .
6. ↑  Wijenayaka, Walter (5 ஏப்ரல் 2011). "Bombing of Colombo during world war II". *தி ஐலண்டு*. Archived from the original on 2016-03-07. .
7. ↑  "Sri Lankan Aviation History". Ministry of Civil Aviation, Sri Lanka. 2013-12-12 அன்று மூலம் பரணிடப்பட்டது. 2013-12-14 அன்று பார்க்கப்பட்டது.
8. ↑  "Take over of Trincomalee a landmark event". *சண்டே டைம்சு*. 12 அக்டோபர் 2008. .

வெளி இணைப்புகள்
---------------

* Sri Lanka Air Force China Bay
**பல்குன்றக் கோட்டம்** என்பது சங்ககாலத்தில் செங்கண்மா என்னும் ஊரைத் தன்னகத்தே கொண்டு விளங்கிய ஆட்சிப் பகுதி. 

பத்துப்பாட்டு என்பது சங்ககால நூல்கள் 10 அடங்கிய ஒரு தொகுப்பு. அந்தத் தொகுப்பில் இடம் பெற்றுள்ள நூல்களில் ஒன்று மலைபடுகடாம். இந்த நூலைப் பாடியவர் இரணியமுட்டத்துப் பெருங்குன்றூர்ப் பெருங்கௌசிகனார் என்னும் புலவர். அவர் அந்த நூலில் நன்னன் என்னும் வள்ளலிடம் தான் பெற்றுவந்த கொடையின் பெருமையைக் கூறிக் கூத்தர்களை அவனிடம் ஆற்றுப்படுத்துகிறார். அந்த நன்னன் இன்னான் என்று கூறும் அந்த நூலின் கொளுக்குறிப்பு அவன் பெயரைச் "பல்குன்றக் கோட்டத்துச் செங்கண்மாத்து வேள் நன்னன் சேய் நன்னன்" எனக் குறிப்பிடுகிறது. இதில் செங்கண்மா என்பது அவன் இருந்த ஊர். அந்த ஊர் பல்குன்றக் கோட்டம் என்னும் ஆட்சிப் பகுப்பின் கீழ் இருந்தது. 

இந்தப் பல்குன்றக் கோட்டம் எது என்பதில் இருவேறு கருத்துகள் உள்ளன. அது பல குன்றங்கள் நிறைந்த பகுதி என்பதை அதன் பெயர் தெளிவுபடுத்துகிறது. 

திருவண்ணாமலையை அடுத்துள்ள செங்கம் என்னும் ஊர்தான் சங்ககாலச் செங்கண்மா என்று குறிப்பிடுகின்றனர். 

செங்கண்மா செல்லும்போது ‘ஆரிப் படுகர்’ அளிக்கும் விருந்தைப் பெறலாம், வழுக்குப்பாறை ஆறுகளைக் கடந்து செல்லவேண்டும் என்பது போன்ற குறிப்புகள் நூலில் வருவதால் செங்கண்மா என்பது சேரநாட்டின்கண்ணதோர் ஊர் ஆகலாம் எனக் கருதுவாரும் உண்டு.

அடிக்குறிப்பு
-------------

1. ↑  டாக்டர் மா இராசமாணிக்கனார், பத்துப்பாட்டு ஆராய்ச்சி, சென்னைப் பல்கலைக்கழக வெளியீடு,
2. ↑  பொதுவன் அடிகள், பத்துப்பாட்டு செய்தி உரை 2009
Chinese meal in Suzhou with rice, shrimp, eggplant, fermented tofu, vegetable stir-fry, vegetarian duck with meat and bamboo
**சீனச் சமையல்**, பல நூற்றாண்டுகளாக சீனாவிலும் சீனர் சென்ற இடமெங்கும் வளர்த்தெடுக்கப்பட்ட, உலகின் சிறந்த சமையல்களில் ஒன்றாகும். இன்று உலகில் அதிகம் விரும்பி உண்ணப்படும் உணவுகளில் சீன உணவும் ஒன்று. 

  

சீனா ஒரு பெரிய நாடு ஆகும். வெவ்வேறு நிலப்பரப்புகளில் தனித்துவமான உணவு வழக்கங்கள் விருத்தி பெற்றன. இன்று இவற்றை எட்டு பெரிய சமையல் மரபுகள் என வகைப்படுத்தப்பட்டுள்ளன. அவையானைவை Anhui, Cantonese, Fujian, Hunan, Jiangsu, Shandong, சச்சுவான், and Zhejiang ஆகும். இவை தவிர பல்வேறு வேற வகைகளும் உண்டு. சீனர் மேற்கு நாடுகளுக்கு புலம்பெயர்ந்த போது சமையல் துறையிலேயே அவர்கள் இலகுவாக தொழில்வாய்ப்புக்கள் பெறக்கூடியதாக இருந்தது. இதில் மூலமே சீன உணவுகள் மேற்குநாடுகளில் ஒரு இன்றியமையாத இடம் பிடித்துக்கொண்டன. 

  

சீன சமையல் உணவு சிரமாக பெறப்படும் ஒரு சூழலில் வளர்ந்தது. இதனால் எல்லாவித உணவுப் பொருட்களையும் சிறப்பாக பயன்படுத்துவதில் சீனர்கள் தேர்வு பெற்றனர். இதைச் சுட்ட சீனாவில் ஒரு பழமொழி உண்டு. கால்கள் உள்ள எவற்றையும் நாம் உண்போம் நாற்காலிகளைத் தவிர, இறகுகள் உள்ள எவற்றையும் நாம் உண்போம் வானூர்திகளைத் தவிர. அதற்கமைய மீன், கோழி, மாடு மட்டுமல்லாமல் பாம்பு, நாய், தவளை, பல்வேரு பூச்சிகள் என மனிதரைத் தவிர எல்லாவித உயிரனங்களையும் ருசியுடன் சமைக்க சீன சமையல் வழி சொல்கிறது.

உணவுக் கூறுகள்
--------------

சீனச் சமையலில் தோன்றிய சூழலைப் பொறுத்து அதன் உணவு வகைகளில் சில பண்டங்கள் கூடுதலாக அல்லது சிறப்பாக பயன்படுத்தப்படுகின்றன. அவையே கீழே குறிக்கப்படும்.. 

### மரக்கறிகள்

* en:Tofu
* en:Brussels
* en:sprout
* காளான் (en:Shiitake)
* en:Bok choy
* சின்ன சோழான்
* சோயா

### சுவைப் பதார்த்தங்கள்

* நல்லெண்ணெய் (எள்ளெண்ணெய்)
* en:Hot sauce
* en:Soy sauce
* en:Plum sauce
* en:Oyster sauce
* en:Doubanjiang

சீனரின் உணவு பற்றிய தத்துவம்
----------------------------

### ஐந்து சுவைகள்

* இனிப்பு
* உப்பு
* உறைப்பு
* புளிப்பு
* en:Umami

இவற்றை இந்திய ஆறு சுவைகளுடன் ஒப்பிடலாம்: இனிப்பு, புளிப்பு, உவர்ப்பு, கசப்பு, கார்ப்பு மற்றும் துவர்ப்பு. மேற்குலகள் நான்கு சுவைகலைக் குறிப்பிடுகின்றன.

உணவுண்ணும் வழக்கங்கள்
---------------------

சீன பிரபல உணவுகள்
-----------------

* சவ் மின் - (ஒல்லிய நூடில்ஸ் (கோதுமை))
* ஷன்காய் நூடில்ஸ் - (தடித்த நூடில்ஸ் & சோஸ்)
* சோப் சோய் (பொரித்த கலவைச் சோறு & மரக்கறி)
* பொரித்த சோறு - Fried Rice
* அதிஸ்ட குக்கி
* Spring Rolls

சீனச் சமையல் கருவிகள்
---------------------

* en:Wok - வோக்
* en:Cleaver (knife)
* குச்சி - chopsticks
சீனப் பண்பாட்டின் ஓர் உறுப்பான சீன ஒப்பரா பெய்ஜிங்கில் அரங்கேறுகிறது
**சீனப் பண்பாடு** (சீன மொழியில்: 中國文化) மிகவும் பழமையானதாகும். 5000 ஆண்டுகளுக்கும் மேலான மிகவும் சிக்கலான நாகரிகம் ஆகும். சீனாவில் பழங்காலத்தில் பலதரப்பட்ட மக்கள் வாழ்ந்து இருந்தாலும், தற்சமயம் ஹான் சீனர்கள் எனப்படும் குடிகளே அதிகமாக உள்ளார்கள்.

### மதங்கள்

சீனாவில் அதிகமாக பின்பற்றப்படும் மதம் கன்புசியனிசம் மற்றும் டாவோயிசம் ஆகும். தற்காலத்தில் பௌத்த மதமும் பின்பற்றப்படுகிறது.

### மொழிகள்

சீனாவில் பெரும்பான்மையோர் மாண்டரின் எனப்படும் சீன மொழியையே பயன்படுத்துகின்றனர். சிங்கப்பூரிலும் இம்மொழி பேசப்படுகிறது. இது, ஹொங்கொங், தைவானில் பேசப்படும் மொழியில் இருந்து சற்றே மாறுபட்ட மொழியாகும்.

### கட்டடக்கலை

தவிர்க்கப்பட்ட நகரம்
சீனர்கள் கட்டடம் கட்டுவதில் வல்லவர்கள். 2000 ஆண்டுகளுக்கு முன்பாகவே அடுக்குத் தூபி போன்றவற்றை கட்டினார்கள். இங்கே காட்டப்பட்டுள்ள கட்டடம் 600 வருடங்களுக்கு முன்பாக கட்டப்பட்டது. இது தவிர சீனப்பெருஞ்சுவர் போன்ற பெருமை வாய்ந்த சுவர்களும் கட்டினார்கள். கட்டடம் கட்டும் பொழுது, ஃபெங்சுய் என்ற சாத்திரத்தை பின்பற்றிக்கொண்டே கட்டினார்கள். இந்த ஃபெங்சுய் ஆனது, வாஸ்து சாத்திரத்தை போன்றதாகும்.
பக்குடுக்கை நன்கணியார் சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகையில் இடம் பெற்றுள்ளது. அது புறநானூறு 194ஆம் பாடலாக உள்ளது.

புலவர் பெயர் விளக்கம்
---------------------

இவர் தன் பாடலில் பக்கத்தில் நிகழ்வனவற்றை உடுத்திக்கொண்டு அவற்றை நல்ல கண் கொண்டு பார்க்குமாறு நம்மை ஆற்றுப்படுத்துவதால் இவரது பெயர் பக்கு+உடுக்கை+நல்+க(ண்)ணியார் என அமைக்கப்பட்டுள்ளது. இது பாடற்பொருளால் அமைந்த பெயர். இது உலகியலைக் கூறும் பெருங்காஞ்சித் துறைப் பாடலாக உள்ளது. இவரைப் பற்றி உ.வே.சா. அவர்கள், நன்கணி யார் என்பது இவரது இயற்பெயர் எனவும், கணி என்பதற்கு சோதிட வல்லவன் எனவும் வரலாற்றுக் குறிப்பு எழுதியுள்ளார்.

வாழ்ந்த காலம்
-------------

புத்தர், மகாவீரர் ஆகியோரின் சமகாலத்தவராகவும், அவர்களைவிட மூத்தவராகவும் இருந்துள்ளார். பக்குடுக்கையார் ஏழு பொருள்கள் (நிலம், நீர், வளி, உயிர், இன்பம், துன்பம், தீ) குறித்து விளக்கி உள்ளார். இந்திய மெய்யியல் வரலாற்றில் தனிப் பெரும் இடம் பெற்றவர் பக்குடுக்கை நன்கணியார்.

உலகியலும் உண்மை விளக்கமும்
--------------------------

இவர் எழுதியப் புறப்பாடலில் உள்ள கருத்து: ஓர் இல்லத்தில் இறந்ததற்கு இரங்கும் நெய்தல் பறை ஒலிக்கிறது. மற்றோர் இல்லத்தில் மகிழ்ச்சித் ததும்பும் முழவொலி கேட்கிறது. 

ஓர் இல்லத்தில் புணர்ந்தோர் பூமாலை அணிந்துள்ளனர். அவர்களது கண்கள் பூத்து மகிழ்கின்றன. மற்றோர் இல்லத்தில் தலைவன் பிரிந்து சென்றுள்ளதால் தலைவியின் கண்ணில் பனித்தாரை ஒழுகுகிறது.

இப்படி உலகைப் படைத்துவிட்டான் ஒரு பண்பில்லாதவன். 

இப்படிப்பட்ட உலகில் வாழ்வது துன்பந்தான்.

இதனை நன்கு உணர்ந்தவர் உலகில் நிகழ்பவை இனியன என்னும் கண்கொண்டே பார்க்க வேண்டும்.

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |

மேற்கோள்கள்
-----------

1. ↑  "பக்குடுக்கை நன்கணியார்". தமிழ் இணையக் கல்விக்கழகம். 29 மே 2016 அன்று பார்க்கப்பட்டது.
2. ↑  "உலக வாழ்வும் இலக்கிய வடிவமும்: முத்திரைப் பதிவுகள் -24". *தினமணி*. 18 சனவரி 2015.. பார்த்த நாள்: 29 மே 2016.
3. ↑  தமிழண்ணல். "தை முதல் நாளே தமிழரின் புத்தாண்டு". விடுதலை. 29 மே 2016 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "தொல்காப்பியத்தில் தமிழ் இலக்கியத்தின் வேர்கள்: க. நெடுஞ்செழியன்". *தினமணி*. 22 சூன் 2014.. பார்த்த நாள்: 29 மே 2016.
பிரெய்ல் வடிவத்தில் தமிழ் என்னும் சொல்
**பாரதி புடையெழுத்து** அல்லது **பாரதி பிரெயில்** எனப்படுவது லூயி பிரெயில் வடிவமைத்த ஆறு புள்ளி அமைப்பை அடிப்படையாகக் கொண்டு இந்திய மொழிகளுக்காக உருவாக்கப்பட்டுள்ள ஓர் புடையெழுத்து முறைமை ஆகும். ஆறு புள்ளிகள் மூன்று கிடைவரிசைகளாகவும் இரண்டு நெடு வரிசைகளாகவும் அமைக்கப்பட்டுள்ள அமைப்பு 64 எழுத்துருக்களை சார்பாள வல்லன. 1951ஆம் ஆண்டில் பெய்ரூத் நகரில் கூடிய கருத்தரங்கொன்றில் இந்தியா, பாக்கித்தான் மற்றும் இலங்கை நாடுகளில் வழங்கும் பெரும்பான்மையான மொழிகளை ஒலிப்புகளை அடிப்படையாகக் கொண்ட ஆறு புள்ளி அமைப்பை உருவாக்கும் கருத்தாக்கம் ஏற்பட்டது.

இந்திய மொழிகள் அனைத்துமே ஒலிசார் எழுத்துருக்களை கொண்டிருப்பதால் அனைத்து மொழிகளுக்கும் பொதுவான ஓர் சீர்தரத்தை உருவாக்குது எளிதாக அமைந்தது. இந்திய மொழிகளில் புடையெழுத்து ஆவணங்கள் தயாரிக்க பாரதி பிரெயிலே இந்திய அரசால் பரிந்துரைக்கப்பட்டுள்ளது. 

இது அனைத்து இந்திய மொழிகளுக்கும் ஆங்கிலத்திற்கும் பொதுவானதாக உள்ளதால் பன்மொழி ஆவணங்களில் மொழி மாறுவதைக் குறிக்க குறியீடு இல்லாதது குறையாக உள்ளது. ஆனால் பெரும்பாலான ஆவணங்களில் ஆங்கிலமும் இந்தியமொழி ஒன்று மட்டுமே கலந்திருப்பதால் இவற்றை உள்ளடக்கம் கொண்டு பிரித்தறிய இயலும். ஆனால் இரு இந்திய மொழிகள் கலந்த ஆவணங்களில் இது கடினமாக இருக்கக் கூடும். இதற்கு தீர்வாக மொழி மாற்றங்களை பத்தி வாரியாகவோ பக்க வாரியாகவோ அமைத்திட பரிந்துரைக்கப்படுகிறது. ஆங்கில அமைப்பில் உள்ள வரிகளுக்கான சார்பாள்மை இல்லாததால் எழுத்து எழுத்தாக கற்க வேண்டியிருக்கும். இதனால் இந்திய மொழிகளுக்கான பயிற்சிக்காலம் கூடுதலாக வேண்டி உள்ளது.

தமிழ் மொழிக்கான அமைப்பு
-----------------------

* தமிழ் பிரெய்ல்

மேற்கோள்கள்
-----------

1. ↑  "Bharati Braille - Background". இந்திய தொழில்நுட்பக் கழகம் சென்னை. 2010-07-28 அன்று மூலம் பரணிடப்பட்டது. செப்டம்பர் 30, 2012 அன்று பார்க்கப்பட்டது.

வெளி இணைப்புகள்
---------------

* Duxbury DBT braille translation software supports Bharati Braille and most major languages of the world
chinese lanterns

**சீனப் புத்தாண்டு** (*Chinese New Year*) ஒரு முக்கியமான சீனத் திருவிழா ஆகும். இது சந்திர-சூரிய சீன நாட்காட்டியின் துவக்கத்தில் கொண்டாடப்படுகிறது. இதன் நேரடி மொழிபெயர்ப்பு "வசந்த விழா" ஆகும். கொண்டாட்டங்கள் பாரம்பரியமாக சீன நாட்காட்டியின் முதல் நாளுக்கு முந்தைய நாள் மாலை முதல் 15-ம் நாள் வரை கொண்டாடப்படுகிறது. புத்தாண்டின் முதல் நாள் சனவரி 21 மற்றும் 20 பிப்ரவரி இடையே அமாவாசையை அடுத்து வரும் புதிய நிலவு தோன்றுவதுடன் ஆரம்பமாகின்றது. 2016 ஆம் ஆண்டில், சீனப் புத்தாண்டின் முதல் நாள் பிப்ரவரி 8 ஆம் தேதி, திங்கள் ஆரம்பமாகின்றது.

சீனப் புத்தாண்டு சீனா, ஹாங்காங், மக்காவு, தைவான், சிங்கப்பூர், தாய்லாந்து, கம்போடியா, இந்தோனேசியா, மலேசியா, மொரிசியசு, மற்றும் பிலிப்பீன்சு உட்பட சீன மக்கள் கணிசமாக உள்ள நாடுகள் மற்றும் பிரதேசங்களில் கொண்டாடப்படுகிறது.

மேற்கோள்கள்
-----------

1. ↑  And extremely rarely, 21 February, such as in 2033, the first occurrence since the 1645 calendar reform — Helmer Aslaksen, "The Mathematics of the Chinese Calendar"
2. ↑  "When is Chinese New Year 2016? Year of the Monkey - Everything you need to know and how to celebrate in London". Telegraph Media. February 2, 2016.
Interlock jersey fabric
**ஜெர்சி துணிகள்** என்பவை ஒருவகைத் துணியாகும். இவை பெருந்தொழிற்சாலைகளில் உற்பத்தி செய்யப்படும் ஆடைகளுக்கு அதிகம் பயன்படுகின்றது. தொடக்கத்தில் உரோமங்களால் இவை நெய்யப்பட்டன, பின்னர் பருத்திப் பஞ்சு, ரோமம், செயற்கை இழை ஆகியவற்றை கலந்து தயாரிக்கின்றனர். மத்திய காலங்களில் ஐரோப்பாவில் அமைந்துள்ள சேனல் தீவுகளில் அமைந்திருக்கும் ஜெர்சி என்ற இடத்தில் முதன்முதலாக தயாரிக்கப்பட்டதால், இந்த துணிகளுக்கு ஜெர்சி துணிகள் என பெயர் பெற்றது. ஒற்றை ஊசியால் இந்த துணிகளை நெய்யலாம். அது மட்டுமல்ல, இந்த துணிகள் எடை குறைவாக தயாரிக்கப்படுகின்றன. எடைகுறைந்த துணிகள் தான் தீ-சட்டைகள் தயாரிக்கவும் பயன்படுத்தப்படுகின்றன. உள்ளாடைகள், மேலாடைகள் போன்றவைகளுக்கும் ஜெர்சி துணிகளே அதிகம் பயன்படுத்தப்பட்டு வருகின்றது.

குறிப்புகள்
-----------

1. ↑  *Portrait of the Channel Islands*, Lemprière, London, 1970, ISBN 0-7091-1541-5
2. ↑  Cresswell, Lesley; Watkins, Susanna (2002). *Textiles Technology Student Book*. GCSE Design & Technology for Edexcel. Heinemann Educational Publishers. பக். 161. பன்னாட்டுத் தரப்புத்தக எண்:978-0-435-41786-4. .
ஒரு இசை நிகழ்ச்சியில் பாடலுக்கு அல்லது முக்கிய இசைக்கருவிக்கு உறுதுணையாக இருந்து வாசிக்கக்கூடிய இசைக்கருவிகள், **பக்கவாத்தியம்** என்றழைக்கப்படும்.

கருநாடக இசையில் பக்கவாத்தியம்
-----------------------------

### வாய்ப்பாட்டு இசை நிகழ்ச்சிகளில் பக்கவாத்தியம்

பாடலுக்கு பக்கவாத்தியமாக மிருதங்கம், வயலின், கஞ்சிரா, கடம், மோர்சிங் போன்றவை வாசிக்கப்படுகின்றன. கீழ்காணும் இணைவுப் பொருத்தத்தில் பாடகருக்கு உறுதுணையாக பக்கவாத்தியங்கள் அமையலாம். 

| குழு எண் | குழு அமைப்பு |
| --- | --- |
| 1 | பாடகர், மிருதங்கம், வயலின் |
| 2 | பாடகர், மிருதங்கம், வயலின், கஞ்சிரா |
| 3 | பாடகர், மிருதங்கம், வயலின், கடம் |
| 4 | பாடகர், மிருதங்கம், வயலின், மோர்சிங் |

  

### வாத்தியத் தனி இசை நிகழ்ச்சிகளில் பக்கவாத்தியம்

வாத்தியத் தனி இசைக்கு, வாசிக்கப்படும் முக்கிய இசைக்கருவியைப் பொருத்து பக்கவாத்தியங்கள் தெரிவு செய்யப்படும். கீழ்காணும் இணைவுப் பொருத்தத்தில் முக்கிய இசைக்கருவிக்கு உறுதுணையாக பக்கவாத்தியங்கள் அமையலாம்.

| முக்கிய இசைக்கருவி | பக்கவாத்தியங்கள் | ஆதாரம் |
| --- | --- | --- |
| வயலின் | மிருதங்கம், கடம் |  |
| வயலின் | மிருதங்கம், கஞ்சிரா |  |
| புல்லாங்குழல் | மிருதங்கம், கடம் |  |
| புல்லாங்குழல் | மிருதங்கம், கஞ்சிரா |  |
| மேண்டலின் | மிருதங்கம், வயலின், கடம் |  |
| மேண்டலின் (இரட்டை) | மிருதங்கம், கடம் |  |
| சாக்சபோன் | வயலின், மிருதங்கம், கடம், மோர்சிங் |  |
| வீணை | மிருதங்கம், கஞ்சிரா, கடம், மோர்சிங் |  |
| சித்ரவீணை | மிருதங்கம், வயலின், கடம் |  |

மேற்கோள்கள்
-----------

1. ↑  Had rhythmic appeal தி இந்து, 24.12.2013
2. ↑  Enveloped by serenity தி இந்து, 19.12.2013
பல்காயனார் இயற்றிய நூல் **பல்காயம்**. இது மறைந்துபோன தமிழ்நூல்களில் ஒன்று. இந்த நூலின் யாப்பியல் நூற்பக்கள் சில யாப்பருங்கல-விருத்தி உரையில் காணப்படுகின்றன. மயிலை சீனி வேங்கடசாமி என்னும் அறிஞர் இவற்றைத் தொகுத்து முதன்முதலில் வெளியிட்டார். அதில் 37 நூற்பாக்கள் உள்ளன. முனைவர் ச.வே.சுப்பிரமணியன் பன்னிரு பாட்டியல் என்னும் நூல்-உரையில் வரும் பல்காயனார் நூற்பாக்கள் நான்கினையும் இதனோடு இணைத்துள்ளார். 

இந்த நூலை மதிப்பிடும் வெண்பாப்பாடல் ஒன்று யாப்பருங்கல-விருத்தி நூலில் காணப்படுகிறது. (இந்தப் பாடல் பொருள் உணரும் பாங்கில் பிரிக்கப்பட்டு இங்குத் தரப்படுகிறது.

தொல்காப்பியப் புலவர் தோன்ற விரித்துரைத்தார்
பல்காயனார் பகுத்துப் பன்னினார் – நல்யாப்புக்
கற்றார் மதிக்கும் கலைக் காக்கை-பாடினியார்
சொற்றார் தம் நூலுள் தொகுத்து. – எழுத்தோத்து முதல்-நூற்பா உரை
தொல்காப்பியம் கூறும் யாப்பியல் செய்திகளைப் பல்காப்பியனார் பகுத்துச் சொன்னார் என்றும், காக்கை-பாடினியார் தொகுத்துச் சொன்னார் என்றும் இந்தப் பாடல் மதிப்பிடுகிறது.

பல்காயனார் தரும் செய்திகள்
--------------------------

* செந்தமிழ்-மாலை \ 27 பாடல் கொண்ட நூல்
* தாரகை-மாலை \ இருபொருள் தரும் 27 பாடல் கொண்ட நூல்.
* தாண்டகம் \ ஆடவர் கடவுளைப் பாடுவது
* \* குறுந்தாண்டகம் \ அளவு ஒத்த அறுசீர்-அடிகள் 4 கொண்ட விருத்தப்பாடல்
* \* நெடுந்தாண்டகம் \ அளவு ஒத்த எண்சீர்-அடிகள் 4 கொண்ட விருத்தப்பாடல்
* இறுதிச்சீர் ஒன்றி வருவது இயைபு
* தொடைகள் 9 \ மோனை, எதுகை, முரண், அளபெடை, செந்தொடை, இயைபு, பொழிப்பு, ஒரூஉ, இரட்டை (26)
* கூன் \ விருத்தத்தின் ஒவ்வொரு அடியிலும் உள்ள பொருளைக்கொண்டு முடியும் தனிச்சொல் (4)

கருவிநூல்
---------

* மயிலை சீனி வேங்கடசாமி, மறைந்துபோன தமிழ்நூல்கள், 2001
* தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
* யாப்பருங்கலம் Madas Government Oriental Manuscripts Series No. 66 - 1960
முன் பல்கலைக்கழகப் படிப்பு அல்லது முன் டிகிரி கோர்ஸ் ( PUC அல்லது PDC ) ஒரு இடைநிலை நிச்சயமாக இரண்டு வருட கால, மாநில கல்வி நிறுவனங்கள் அல்லது பலகைகள் நடத்திய (10 +2 அறியப்படுகிறது) என்பது குறிப்பிடத்தக்கது இந்தியா. இந்த பல்கலைக்கழகத்திற்கு முந்தைய பாடநெறி பிளஸ்-டூ அல்லது இடைநிலை பாடநெறி என்றும் அழைக்கப்படுகிறது. ஒரு இந்திய பல்கலைக்கழகத்தில் சேர்க்க விரும்பும் ஒருவர் இந்த பாடத்திட்டத்தில் தேர்ச்சி பெற வேண்டும், இது பல்கலைக்கழக கல்விக்கு மாணவர்களை தயார்படுத்துவதற்கான ஒரு பட்டம் பாலம் பாடமாக கருதப்படுகிறது.

இந்த பாடநெறிக்கான சேர்க்கை மேல்நிலைப் பள்ளி விடுப்புச் சான்றிதழுக்கான மதிப்பெண்களை அடிப்படையாகக் கொண்டது, இது ஐந்து ஆண்டு தொடக்கப் பள்ளியை வெற்றிகரமாக முடித்த பின்னர் வழங்கப்படுகிறது , அதன்பிறகு ஐந்து ஆண்டுகள் மேல்நிலைப் பள்ளி. இந்திய கல்வி முறை 10 + 2 + 3 (4 அல்லது 5) முறையைப் பின்பற்றுகிறது, இதனால் இளங்கலை பட்டத்திற்கு குறைந்தபட்சம் 10 ஆண்டுகள் பள்ளி தேவைப்படுகிறது, மேலும் இரண்டு ஆண்டுகள் பி.யூ.சி மற்றும் மூன்று, நான்கு அல்லது ஐந்து ஆண்டுகள் பல்கலைக்கழகத்தில் தேவைப்படுகிறது. பல்கலைக்கழகத்திற்கு முந்தைய படிப்பை வழங்கும் கல்லூரிகள் இந்தியாவில் பி.யூ கல்லூரிகள் அல்லது ஜூனியர் கல்லூரிகள் என அழைக்கப்படுகின்றன .

உதாரணமாக, கர்நாடக மாநிலம் பல்கலைக்கழக சேர்க்கைக்கான பி.யூ.சியின் இரண்டாம் ஆண்டின் இறுதியில் தேர்வுகளை நடத்துகிறது. இது முறையே அறிவியல், வர்த்தகம் மற்றும் கலைகளை மையமாகக் கொண்ட மூன்று நிரல் நீரோடைகளைக் கொண்டுள்ளது. கர்நாடகாவில் தொழில்முறை திட்டங்களைப் படிக்க விரும்பும் மாணவர்கள் இந்தத் தேர்வின் அறிவியல் ஓட்டத்தில் தேர்ச்சி பெற்று மாநிலத்தின் பொது நுழைவுத் தேர்வின் மூலம் தகுதி பெற வேண்டும். சமீபத்தில், கர்நாடக பி.யூ.சி வாரியம் முதல் ஆண்டு பி.யூ.சி தேர்வுகளை பொதுவில் வைத்தது, குறைந்த மதிப்பெண் பெற்ற மாணவர்களை வடிகட்டுவதற்கும் ஒட்டுமொத்த சராசரி மதிப்பெண்களை மேம்படுத்துவதற்கும். பொதுவாக 40% மாணவர்கள் மட்டுமே தேர்வில் தேர்ச்சி பெறுகிறார்கள், ஒட்டுமொத்தமாக 85% க்கு மேல் 1.5% மதிப்பெண் மட்டுமே பெறுகிறார்கள்.

பி.யூ.சிக்குப் பிறகு படிப்புகள்
-------------------------------

அறிவியல் துறையில் பி.யூ.சி முடித்த மாணவர்கள் நர்சிங் , மருந்தகம் , வேளாண்மை , பொறியியல் அல்லது மருத்துவம் ஆகியவற்றில் சிறப்பு பட்டப்படிப்புகளில் சேரலாம். அவர்கள் தூய அறிவியல் பி.எஸ்சி.. இந்த படிப்புகளில் சேருவது நிறுவனங்கள் அல்லது மாநில வாரியத்தால் நடத்தப்படும் பி.யூ.சி தேர்வுகளில் பெற்ற மதிப்பெண்களைப் பொறுத்தது.

வர்த்தக ஸ்ட்ரீமில் வெற்றிபெறும் மாணவர்கள் ஒரு இந்திய பல்கலைக்கழகத்தில் பட்டதாரி இளங்கலை அல்லது வணிக மேலாண்மை பட்டப்படிப்பில் சேரலாம் .

ஆர்ட்ஸ்-ஸ்ட்ரீம் பி.யு.சியில் தேர்ச்சி பெற்றவர்கள் இளங்கலை கலை (பி.ஏ) அல்லது கல்வி டிப்ளோமா (டி.இ.டி), சமூக பணி இளங்கலை (பி.எஸ்.டபிள்யூ) ஆகியவற்றைத் தேர்வுசெய்யலாம் அல்லது பேஷன் டிசைனில் தொழில் திட்டங்களில் அனுமதிக்கப்படலாம் - வழங்கப்படும் தேசிய ஃபேஷன் டிசைன் நிறுவனம் (என்ஐஎஃப்டி) - அல்லது ஆடை மற்றும் பின்னலாடை உற்பத்தி
ஜெரால்ட் ஜே. டாலன் (27 மார்ச் 1945, பிலடெல்பியா - 17 ஜூன் 2008, வேன்டின்டன் பள்ளத்தாக்கு, பென்சில்வேனியா) ஒரு அமெரிக்க திட நிலை இயற்பியலாளர் ஆவார்.

கல்வி மற்றும் தொழில்
--------------------

1967 இல் பென்சில்வேனியா பல்கலைக்கழகத்தில் இயற்பியல் துறையில் இளங்கலை பட்டம் பெற்றார். 1973 இல் ஜான் சில்கோக்ஸின் கீழ் கோர்னெல் பல்கலைக்கழகத்தில் முனைவர் பட்டம் பெற்றார். 1973 முதல் 1976 வரை நியூயார்க் மாநில பல்கலைக்கழகத்தில் ஸ்டோனி புரூக்கில் ஜே. ஈ. லுகென்ஸின் கீழ், மெல்லிய-திரைப்பட சூப்பர்மார்க்கெட்டர்களில் ஆராய்ச்சி செய்தார். 1976 முதல் 1987 வரை டோலன் பெல் ஆய்வுக்கூடங்களில் இருந்தார். அங்கு தியோடர் ஏ. ஃபுல்டன் மேற்பார்வையின் கீழ் பணியாற்றினார். பின்னர் 1987 முதல் 1989 வரை ஐபிஎம்மின் தாமஸ் ஜே. வாட்சன் ஆராய்ச்சி மையத்தில் பணியாற்றினார். 1989 முதல் 1996 வரை பென்சில்வேனியா பல்கலைக்கழகத்தில் பேராசிரியராக இருந்தார். 1996 ஆம் ஆண்டில் இம்யூனிகான் நிறுவனத்தின் மருத்துவ இயற்பியலில் ஆலோசகரானார்.

திட-நிலை குவாண்டம் நிகழ்வுகள் மற்றும் தனிப்பட்ட எலக்ட்ரான்களின் கவனிப்பு ஆகியவற்றிற்கான சிறிய சுரங்கப்பாதை சந்திப்புகளின் வளர்ச்சியில் டோலன் ஒரு முன்னோடியாக இருந்தார். 1987 ஆம் ஆண்டில், தியோடோர் ஏ ஃபுல்டன் உடன் பெல் ஆய்வுக்கூடங்களில் முதல் ஒற்றை எலக்ட்ரான் டிரான்சிஸ்டரில் உருவாக்கினார். இவரது தொழில் வாழ்க்கையின் கடைசி பகுதியில் மருத்துவ பயன்பாடுகளில் பணிபுரிந்தார்.

மேற்கோள்கள்
-----------

1. ↑  "Gerald Dolan". *Array of Contemporary American Physicists*.  
- "Obituary. Gerald Dolan". *Physics Today*. 2008. doi:10.1063/PT.4.1989. .
2. ↑  Fulton, T. A.; Dolan, G. J. (1987). "Observation of single-electron charging effects in small tunnel junctions". *Physical Review Letters* **59** (1): 109–112. doi:10.1103/PhysRevLett.59.109. பப்மெட்:10035115. Bibcode: 1987PhRvL..59..109F.
**ஜெருசலம் பொறியியல் கல்லூரி**, சென்னையில் அமைந்துள்ள பொறியியல் கல்லூரி ஆகும். இக்கல்லூரி 1995 ஆம் ஆண்டில் ஜெருசலம் கல்வி அறக்கட்டளையின் கீழ் தொடங்கப்பட்டது.தமிழ்நாட்டில் 20 வருடத்தில் தன்னாட்சி அங்கிகாரம் பெற்ற ஒரே கல்லூரி.[]

அமைவிடம்
--------

ஜெருசலம் பொறியியல் கல்லூரி, தமிழ்நாட்டின் தலைநகரகம் சென்னையில் உள்ளது. வேளச்சேரி-தாம்பரம் பிரதான சாலையில்*,* நாராயணபுரம் - பள்ளிக்கரணையில் அமைந்துள்ளது. இது சென்னை மாவட்டத்தின் சோழிங்கநல்லூர்உட்பட்டது. இது சென்னை மத்திய தொடருந்து நிலையத்திலிருந்து 20.9 கி. மீ. தொலைவிலும் வேளச்சேரி ரயில் நிலையத்தில் இருந்து 3 கி.மீ தொலைவிலும் உள்ளது. இந்த கல்லூரி தாம்பரத்திற்கு மிக அருகில் உள்ளது.

துறைகள்
-------

* உயிர்மருத்துவப் பொறியியல்
* குடிசார் பொறியியல்
* கணிப்பொறியியல்
* மின்னணுப் பொறியிலும், தொடர்பாடலும்
* மின்னியலும் மின்னணுவியலும்
* மின்னணுவியலும் கருவியியலும்
* தகவல் தொழில்நுட்பம்
* வணிக நிர்வாகம் (முதுநிலை)
* கணினிப் பயன்பாடு (முதுநிலை)

வசதிகள்
-------

அங்கீகாரங்களும் விருதுகளும்
---------------------------

ஆதாரம்
------

"முழு கட்டுரை". 2014-10-17 அன்று பார்க்கப்பட்டது.

இணைப்புகள்
----------
*பைக்கொ மைசெற்றசு எனும் பூஞ்சணம் ஒளித்திருப்ப அசைவைக் காட்டுதல்*
**திருப்ப அசைவு** (**tropism**) என்பது புறத்தூண்டல் ஒன்றுக்கு உயிரங்கிகள் காட்டும் அசைவுத் தோற்றப்பாடு ஆகும், கிரேக்கம் மொழியில் τρόπος, *tropos*, என்பது "திருப்பம் எனப் பொருள் படும். திருப்ப அசைவுகள் பொதுவாக புறத்தூண்டலை நோகியோ அல்லது விலக்கியோ அமையலாம். நோக்கி அம்மையுமாயின் நேர்த்திருப்ப அசைவு எனவும் விலக்கி அசையுமாயின் மறைத் திருப்ப அசைவு எனவும் அழைக்கப்படும்.

தீ நுண்மம் மற்றும் நோய்க்காரணிகள் என்பன விருந்துவழங்கி திருப்ப அசைவு அல்லது கலத் திருப்ப அசைவை காட்டுகின்றன. இதன்மூலம் இவை தாம் நோயை உண்டுபண்ணக்கூடிய விருந்து வழங்கிகளை அல்லது கலங்களை நோக்கிi வளருகின்றன. பொதுவாக திருப்ப அசைவுகள் திருப்பத்திற்குக் காரணமான தூண்டலின் பெயர் கொண்டு அழைக்கப்படும். எ.கா: ஒளித்திருப்ப அசைவு.

வகைகள்
------

Example of Gravitropism in the remains of a cellar of a Roman villa in the Archeologic Park in Baia, Italy
* வேதித் திருப்ப அசைவு- வேதித் திரவியத்தை நோக்கி அல்லது விலக்கி அசைவது.
* புவித் திருப்ப அசைவு- புவியீர்ப்பு விசையை நோக்கி அல்லது விலக்கி அசைவது
* கதிர்த்திருப்ப அசைவு- சூரியக் கதிரின் திசையை சார்ந்து அசைவது
* ஒலித்திருப்ப அசைவு- ஒலியின் திசையை சார்ந்து அசைவது
* நீர்த்திருப்ப அசைவு- நீர்வளத் திசையை சார்ந்து அசைவது
* ஒளித்திருப்ப அசைவு- ஒளியின் திசையை சார்ந்து அசைவது
* வெப்பத் திருப்ப அசைவு- வெப்பத்தின் திசையை சார்ந்து அசைவது
* மின்திருப்ப அசைவு- மின்தூண்டலின் திசையை சார்ந்து அசைவது
* பரிசத் திருப்ப அசைவு-தொடுகையின் திசையை சார்ந்து அசைவது
**கடியன்லென** (*Kadiyanlena* தமிழில் சிலவேளைகளில் **கடியஞ்சேனை**) இலங்கையின் மத்திய மாகாணத்தின் கண்டி தேர்தல் மாவட்டத்தில் அமைந்துள்ள ஒரு நகரமாகும். இது பத்தனை, நாவலப்பிட்டி பெருந்தெருவில் நாவலப்பிட்டி நகரிலிருந்து 7 கிலோமீட்டர் தொலைவில் அமைந்துள்ளது. நிர்வாகம் பஸ்பாகே கோரளை வட்டார செயலாளர் பிரிவாலும் உள்ளூராட்சி பஸ்பாகே கோரளை பிரதேச சபையாலும் மேற்கொள்ளப்படுகிறது. இப்பகுதியில் தேயிலைப் பெருந்தோட்டங்கள் அதிகளவில் அமைந்துள்ளன. இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர். நகரம் கண்டி-நுவரெலியா மாவட்ட எல்லையில் கண்டி பக்கமாக அமைந்துள்ளது. நகருக்கருகில் கெட்டபுலா நீர்வீழ்ச்சி அமைந்துள்ளது.

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |

7°1′N 80°35′E﻿ / ﻿7.017°N 80.583°E﻿ / 7.017; 80.583
|  |  |
| --- | --- |
| Search Wiktionary | விக்சனரியில் ***அனுபவம்*** என்னும் சொல்லைப் பார்க்கவும். |

**பட்டறிவு** அல்லது **அனுபவம்** (*experience*) என்பது புதியதாக தோன்றும் அக அறிவு. அனுபவம் என்ற சொல் பவ என்ற சம்க்கிருத மூலவேர் கொண்டது. பவ என்றால் நிகழ்வது, ஆவது என இருபொருள். நிகழ்வதை அறிவதும் ஆவதை உணர்வதுமே அனுபவம்.

அறிவும் பட்டறிவும்
------------------

**அறிவு** என்பது ஒரு மனிதனைப் பற்றியோ, ஒரு நிறுவனத்தைப் பற்றியோ அல்லது ஏதாவது ஒரு பொருள் பற்றியோ (அறிந்து)தெரிந்து கொள்வது ஆகும். 
இந்த அறிவைப் பெறும் வழிகள்:

1. கூரிய நோக்கு(perception)
2. கல்வி கற்கும் முறை(learning process)
3. விவாதித்து முடிவுக்கு வருதல்(debates)
4. செவிகளைத் திறந்து வைத்துக் கொள்ளுதல்(open ears) - கேள்வி அறிவு
5. தனக்குத்தானே விவாதிக்கும் முறை(reasoning)

அறிவைப் பெறும் வழிகள்
---------------------

நாம் அனுபவத்தினாலோ, புத்தகங்களைப் படிப்பதன் மூலமாகவோ அல்லது ஏதாவது காரண, காரியங்களினாலோ பெறுகிறோம். அறிவு என்பதன் முழுமையான விளக்கம் நம் தத்துவ மேதைகளிடையே காலம் காலமாக நடந்து வரும் விவாதமாகும். இன்றும் இந்த விவாதம் தொடர்ந்து கொண்டுதான் இருக்கிறது. அறிவு என்பதற்கு சரியான விளக்கம் தரவேண்டுமென்றால் ஒரு செயல் ஏரண விதிகளால்(logically) நியாயப்படுத்தபட்டதாகவும், உண்மையாகவும், அனைவராலும் நம்பக்கூடியதாகவும் இருக்க வேண்டும். (Plato) ஆனால் இவை மட்டுமே ஒரு செயலை அறிவு என்று சொல்லுவதற்கு தகுதியான அளவுகோல் இல்லை என்று வாதிடுவோரும் உண்டு. அறிவு பல வகைப்படும்.

பட்டறிவும் அதனை வளர்த்துக் கொள்ளும் முறையும்
--------------------------------------------

ஒவ்வொரு கணத்திலும் நாம் பாடுபட்டு(அநுபவித்து) அறியும் அறிவு பட்டறிவு(experience). ஒவ்வொரு சூழ்நிலையிலும் ஏற்படும் அறிவுத்திறனை சூழ்நிலை அறிவு என்று வகைப்படுத்தலாம். புத்தகங்களில் பெறுவதை புத்தக அறிவு என்றும், சமூக வழி பெறுவதை சமூக அறிவு என்றும் பல வகை உண்டு. சூழ்நிலை அறிவு மொழி, கலாச்சாரம், பண்பாடு இவற்றோடு நெருங்கிய தொடர்பு உடையது.

பழமொழிகள்
---------

*பட்டா தான் புத்தி வரும்*,
*பட்டு தான் திருந்தப்போறான்* போன்ற பழமொழிகள் பட்டறிவைப் பற்றியதாகும்.

குறிப்புகளும் மேற்கோள்களும்
---------------------------

1. ↑  "ஊட்டி பதிவுகள் -1 - ஜெயமோகன் கதைகள்". அக்டோபர் 17, 2012 அன்று பார்க்கப்பட்டது.
2. ↑
**மகமூதியா பள்ளிவாசல்** (Mahmoudiya Mosque), எபிரேயம்: מסגד מחמודיה‎) இஸ்ரேல் நாட்டின் டெல் அவிவ் நகரில் யோப்பா பகுதியில் உள்ள பழமையான பள்ளிவாசல் ஆகும்.

அமைப்பு
-------

இப்பள்ளிவாசலில் இரண்டு பெரிய முற்றங்கள் மற்றும் மூன்றாவதாக சிறிய முற்றமும் சுற்றி உள்ளது.வாயில்கள், மற்றும் முற்றங்கள் ஒட்டோமான் பேரரசு ஆட்சியில் பல்வேறு கட்டங்களாக 18 மற்றும் 19 ஆம் நூற்றாண்டுகளில் முழுவதும் கட்டப்பட்டது.

வரலாறு
------

Courtyard of the mosque
மகமூதியா பள்ளிவாசல் கவர்னர் ஷேக் முகமது அல்-கலிலி உத்தரவின் பேரில் 1730 ல் கட்டுப்பட்டது.பள்ளிவாசல் தெற்கு சுவரில் பதிக்கப்பட்ட நீரூற்று 18 நூற்றாண்டின் பிற்பகுதியில் ஏக்கர் கவர்னர் சுலைமான் பாஷா காலத்தில் கட்டப்பட்டது..பெரும்பாலான தற்போதைய பள்ளிவாசல் ஒட்டோமான் பேரரசின் காசா  மற்றும் ஜாபா கவர்னர் முகமது அபு-அபு-நபுட் அவர்களால் 1812 ஆண்டில் கட்டப்பட்டது.
பெரிய செவ்வக பிரார்த்தனை மண்டபத்தில் இரண்டு பெரிய ஆழமற்ற குவிமாடங்கள் உள்ளன.அதன் அருகில் மெல்லிய மினார் உள்ளது.

அமைவிடம்
--------

பள்ளிவாசல் மினார்
மகமூதியா பள்ளிவாசல் பழைய ஜாபா நகர வடகிழக்கு மூலையில் உள்ளது.19 ஆம் நூற்றாண்டின் மத்தியில், ஜாபா பள்ளிவாசல் சுவர்கள் தகர்க்கப்பட்டன.பின் 20 ஆம் நூற்றாண்டில் புனரமைக்கப் பட்டது.இன்று, பள்ளிவாசல் வெளிப்புற சுவர்களில் பெரும்பாலும் கடைகள் உள்ளன.பிரார்த்தனை மண்டபத்தில் இரண்டு மேலோட்டமான குவிமாடங்கள் மற்றும் துணை குவிமாடம் சுற்றியுள்ள தெருக்களில் இருந்து தெரியும்.
பழைய ஜாபா மற்றும் அதன் சுற்றியுள்ள பகுதிகளிலும் உயரமான மினார் உடைய நிழல் பிரதானமானதாக அமைந்துள்ளது.

மேற்கோள்கள்
-----------

1. 1 2 3 4  Al-Mahmudiyya Mosque பரணிடப்பட்டது 2011-06-04 at the வந்தவழி இயந்திரம் Archnet Digital Library.
2. ↑  Dumper, Stanley, and Abu-Lughod, 2007, p.202.

புத்தக ஆதாரங்கள்
----------------

விக்கிமீடியா பொதுவகத்தில்,  
 ***Mahmoudiya mosque in Jaffa***   
என்பதின் ஊடகங்கள் உள்ளன. 

* Dumper, Michael; Stanley, Bruce E.; Abu-Lughod, Janet L. (2007), *Cities of the Middle East and North Africa: A Historical Encyclopedia*, ABC-CLIO, ISBN 9781576079195
* Kana`an, Ruba (2001), *Waqf, Architecture, and Political Self-Fashioning: The Construction of the Great Mosque of Jaffa by Muhammad Aga Abu Nabbut. பரணிடப்பட்டது 2011-06-04 at the வந்தவழி இயந்திரம்* In Muqarnas XVIII: An Annual on Islamic Art and Architecture. Gülru Necipoglu (ed.). Leiden: E.J. Brill. (.htlm link)
***ராஜா ஹரிஸ்சந்திரா*** (*Raja Harischandra*) என்பது இந்தியாவில் தயாரிக்கப்பட்டு 1913 ஆம் ஆண்டில் வெளியிடப்பட்ட ஊமைப்படம் ஆகும். பிரபல இந்தியத் திரைப்படத் தயாரிப்பாளர் தாதாசாகெப் பால்கேயின் இயக்கத்திலும் தயாரிப்பிலும் வெளிவந்த இத்திரைப்படம் இந்தியாவில் வெளியிடப்பட்ட முதலாவது முழுநீளத் திரைப்படம் ஆகும். இந்தியத் தொன்மக் கதைத்தலைவர்களில் ஒருவனான அரிச்சந்திரன் பற்றிய கதையைத் தழுவி இத்திரைப்படம் படமாக்கப்பட்டது. இது 1913 ஆம் ஆண்டு மே 3 ஆம் நாள் வெளிவந்தது.

ஒரேயொரு பிரதி மட்டுமே தயாரிக்கப்பட்டு மும்பை கொரொனேசன் சினிமா மண்டபத்தில் முதன் முதலில் காண்பிக்கப்பட்டது. வணிக ரீதியில் வெற்றி பெற்று, இவ்வகையான மேலும் பல திரைப்படங்களை உருவாக்க இத்திரைப்படம் வழிவகுத்தது.

மும்பை கொரொனேசன் மண்டபக் காட்சிக்கான விளம்பரம்

காட்சியகம்
----------

* 
* ராஜா அரிச்சந்திராவில் அரிச்சந்திரன்.ராஜா அரிச்சந்திராவில் அரிச்சந்திரன்.
* திரைப்படக் காட்சிதிரைப்படக் காட்சி

மேற்கோள்கள்
-----------

1. ↑  Overview *த நியூயார்க் டைம்ஸ்*.
2. ↑  Ramesh Dawar (1 January 2006). *Bollywood Yesterday Today and Tomorrow*. Star Publications. பக். 1987–. பன்னாட்டுத் தரப்புத்தக எண்:978-1-905863-01-3.. பார்த்த நாள்: 5 April 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***ராஜா ஹரிஸ்சந்திரா***   
என்பதின் ஊடகங்கள் உள்ளன. 

* இணையதள திரைப்பட தரவுத் தளத்தில் *Raja Harishchandra*

* *Raja Harishchandra* View Online
|  |  |  |
| --- | --- | --- |
| << |  **சூலை 2011** | >> |
| ஞா | தி | செ | பு | வி | வெ | ச |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |  |  |  |  |  |  |
| **MMXXIII** |
|

**சூலை 2011** (*July 2011*), ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி ஆடி மாதம் சூலை 17 ஞாயிற்றுக்கிழமை தொடங்கி, 2011 ஆகத்து 17 புதன்கிழமை முடிவடைந்தது.

சிறப்பு நாட்கள்
---------------

* சூலை 4 - விவேகானந்தர் நினைவு நாள்
* சூலை 5 - மாணிக்கவாசகர் குருபூசை
* சூலை 6 - அமர்நீதி நாயனார் குருபூசை
* சூலை 6 - காரைக்கால் அம்மையார் குருபூசை
* சூலை 6 - இராமலிங்க சுவாமிகள் குருபூசை
* சூலை 7 - ஆனி உத்தரம்
* சூலை 10 - பெரியாழ்வார் திருநட்சத்திரம்
* சூலை 12 - நாதமுனி திருநட்சத்திரம்
* சூலை 14 - சிவானந்தர் முக்தி தினம்
* சூலை 17 - ஆடிப்பிறப்பு
* சூலை 30 - ஆடி அமாவாசை

நிகழ்வுகள்
----------

|  |  |
| --- | --- |
| செய்திகள் | * பார்
* உரை
* தொகு
 |

* சூலை 2:
	+ சூடானிய இராணுவம் லிபியாவைத் தாக்கி அல்-கஃப்ரா என்ற தெற்குப் பகுதி நகரைக் கைப்பற்றியது. (த டெலிகிராஃப்)
* சூலை 1:
	+ மொரோக்கோவில் அரசியலமைப்புச் சீர்திருத்தத்துக்கான பொது வாக்கெடுப்பு இடம்பெற்றது. (அல்ஜசீரா)
	+ போர்க்குற்ற விசாரணைகளை இலங்கை உடன் ஆரம்பிக்கவேண்டும், நவி பிள்ளை எச்சரித்துள்ளார். (விக்கிசெய்தியில்)
	+ திருவனந்தபுரத்தில் அமைந்துள்ள பத்மநாப சுவாமி கோவிலில் இருந்து பல கோடி ரூபாக்கள் பெறுமதியான தங்க நகைகள் கண்டெடுக்கப்பட்டுள்ளன. (விக்கிசெய்தியில்)


---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**புளோரன்சு பார்த்தீனியா இலெவிசு** *(Florence Parthenia Lewis)* (செப்டம்பர் 24, 1877 – கிடைக்கவில்லை) ஓர் அமெரிக்க கணிதவியலாளரும் வானியலாளரும் ஆவார்.

இளமையும் கல்வியும்
------------------

இவர் கான்சாசைச் சேர்ந்த இசுகாட்டில் பிறந்தார். இவர் ஆசுட்டீனில் உள்ள டெக்சாசு பல்கலைக்கழகத்தில் சேர்ந்து 1897 இல் தன் இளவை பட்டத்தைப் பெற்றார். இராடுகிளிப் கல்லூரியில் த முதுவர் பட்டத்தை 1906 இல் பெற்றார். இவர் தன் முனைவர் பட்டத்தை வானியலிலும் கணிதவியலிலும் ஜான் ஆப்கின்சு பல்கலைக்கழகத்தில் பெற்றார்.

வாழ்க்கையும் ஆராய்ச்சியும்
--------------------------

இவர் தன் வாழ்க்கைப்பணி முழுவதும் தான் 1908 இல் பயிற்றுநராகச் சேர்ந்து பேராசிரியராகி கவுச்சர் கல்லூரியிலேயே 1938 இல் தகைமைப் பெராசிரியருமாகிப் பணிபுரிந்தார். இவர் இயற்கணித மாறிலிகளின் வடிவியல் விளக்கத்துக்காகப் பெயர்பெற்றவர் ஆவார்.

தகைமைகளும் விருதுகளும்
----------------------

இவர் அமெரிக்கக் கணிதவியல் கழகத்தில் நீண்ட காலம் உறுப்பினராக இருந்துள்ளார். இவர் 1919 முதல் 1922 வரை நகரமன்ற உறுப்பினராகவும் இருந்துள்ளார். இவர் அமெரிக்க வானியல் கழகத்திலும் பசிபிக் வானியல் கழகத்திலும் உறுப்பினராக இருந்துள்ளார்.

மேற்கோள்கள்
-----------

1. 1 2 3 4  Ogilvie, Marilyn Bailey; Harvey, Joy Dorothy (2000-01-01). "Lewsis, Florence Parthania (1877–?)" (in en). *The Biographical Dictionary of Women in Science: L–Z*. Taylor & Francis. பக். 782–783. பன்னாட்டுத் தரப்புத்தக எண்:9780415920407. .
2. ↑  Judy Green (mathematician); Jeanne LaDuke (2008). *Pioneering Women in American Mathematics — The Pre-1940 PhD's*. History of Mathematics. **34** (1st ). American Mathematical Society, The London Mathematical Society. பக். 24–25. பன்னாட்டுத் தரப்புத்தக எண்:978-0-8218-4376-5. .  Biography on p.363-366 of the Supplementary Material at AMS

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| கல்விசார் | 
* Mathematics Genealogy Project
* zbMATH

 |
| மற்றவை | 
* IdRef

 |
**அனுபா போன்ஸ்லே (Anubha Bhonsle)** இவர் ஓர் இந்திய தொலைக்காட்சி மற்றும் அச்சு பத்திரிகையாளரும் மற்றும் ஒரு எழுத்தாளரும் ஆவார். இவர் தற்போது சி.என்.என்-நியூஸ் 18 இன் நிர்வாக ஆசிரியராக பணிபுரிகிறார்.

தொழில்
------

போன்ஸ்லே 1999ஆம் ஆண்டில் தி இந்தியன் எக்சுபிரசு நிறுவனத்துடன் தனது வாழ்க்கையைத் தொடங்கினார். பின்னர் ஜீ குழுமமான மிடிடெக்கின் ஒரு பகுதியாக மாறினார். அங்கிருந்து இவர் என்டிடிவியில் சேர்ந்தார். அங்கு இவர் அரசியல் பணியகத்தின் ஒரு பகுதியாகவும், ஒரு தொகுப்பாளராகவும் இருந்தார்.  போன்ஸ்லே ஆரம்பத்தில் சி.என்.என்-நியூஸ் 18 இல் முக்கியமான நேத்தின் நிகழ்ச்சித் தொகுப்பாளராகவும், மூத்த ஆசிரியராகவும் சேர்ந்தார். 

அமெரிக்காவின் அரசியல் வரலாறு மற்றும் அதன் கூட்டுறவின் போது பாலினம் மற்றும் இனத்தின் பங்கு குறித்து போன்ஸ்லே ஆராய்ச்சி செய்தார். இவர் சமூக பிரச்சினைகளை எடுத்துள்ளார். மேலும் இவரது குழுவுடன் சேர்ந்து முக்கியமான திட்டங்களுக்கு தலைமை தாங்கினார்.  இவர் வடகிழக்கு, காஷ்மீர், உத்தரபிரதேசம் மற்றும் இந்தியாவின் பிற பகுதிகளிலிருந்து ஆழ்ந்த அறிக்கையிடல் செய்துள்ளார். சமுதாயத்தில் ஓரங்கட்டப்பட்ட மக்கள் பற்றிய இவரது அறிக்கைகள் இவருக்கு குறிப்பிட்ட அங்கீகாரத்தைக் கொண்டு வந்துள்ளன. அரசியல் பிரச்சார நிதி தொடர்பான சிக்கல்களை ஆராய்ந்து 'பைசா பவர் பாலிடிக்ஸ்' என்ற தனது நிகழ்ச்சிக்காகவும் இவர் குறிப்பிடப்பட்டார். 

இவர் சிட்டிசன் ஜர்னலிஸ்ட் ஷோவைத் நிகழ்த்தி வருகிறார். மேலும் காஷ்மீர் மற்றும் வடகிழக்கில் இருந்து தொடர்ந்து நிகழ்ச்சிகளை வழங்கி வருகிறார். கிராமப்புற இந்தியாவின் மக்கள் காப்பகத்திற்கான (பாரி) கூட்டுறவின் ஒரு பகுதியாக, அனுபாவும் பத்திரிகையாளரும் திரைப்படத் தயாரிப்பாளருமான சுன்சு பச்சஸ்பதிமயமும் மூன்று குறும்படங்களைத் தயாரித்து மணிப்பூரின் மெய்டி சமூகத்தின் வாழ்க்கை மற்றும் மரபுகள் குறித்த அறிக்கைகளை வெளியிட்டுள்ளனர்.   மணிப்பூர் கிளர்ச்சி மற்றும் ஆயுதப்படைகள் (சிறப்பு அதிகாரங்கள்) சட்டத்திற்கு எதிரான ஐரோம் சர்மிலாவின் போராட்டம் பற்றிய தனது அறிக்கையை *மதர், வேர் ஈஸ் மை கன்ட்ரி?* என்ற பெயரில் 2016 இல் வெளியிட்டார்.

விருதுகள்
---------

அனுபா போன்ஸ்லே பத்திரிகை விருதுகள் 2009 இல் ராம்நாத் கோயங்கா சிறப்பையும் , சிறந்த பெண் ஊடக நபருக்கான சாமேலி தேவி விருதையும் வென்றார் .

குறிப்புகள்
-----------

1. 1 2  "Biographical Sketch of Anubha Bhonsle IBN". 29 அக்டோபர் 2008 அன்று மூலம் பரணிடப்பட்டது. 12 March 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-09-20 அன்று மூலம் பரணிடப்பட்டது. 2020-04-03 அன்று பார்க்கப்பட்டது.
3. ↑
4. ↑
5. ↑  "Ramnath Goenka Excellence in Journalism Awards 2009 Winners List". 2015-07-02 அன்று மூலம் பரணிடப்பட்டது. The Indian Express Retrieved 24 June 2015
6. ↑  "CNN-IBN journalist gets Chameli Devi Award". IANS, March 20, 2014. Retrieved 24 June 2015

வெளி இணைப்புகள்
---------------

* டுவிட்டரில் அனுபா போன்ஸ்லே Edit this at Wikidata
**ஜோசப் கொன்ராட்** அல்லது **ஜோசஃப் கான்ராட்** (*Joseph Conrad*, டிசம்பர் 3, 1857 – ஆகஸ்ட் 3, 1924) ஒரு ஆங்கில எழுத்தாளர். தற்கால உக்ரைனில் ஒரு போலந்தியக் குடும்பத்தில் பிறந்த கொன்ராட் பின்னர் பிரிட்டானியக் குடியுரிமை பெற்றார்.

தனது இருபது வயதுக்குப் பின்னரே ஆங்கில மொழியைக் கற்ற கொன்ராட், ஆங்கிலத்தில் பெரும் எழுத்தாளர்களுள் ஒருவராகக் கருதப்படுகிறார். அவருடையப் படைப்புகள் கடல், கப்பல் வாழ்க்கை ஆகியவற்றையே பெரும்பாலும் களமாகக் கொண்டுள்ளன. கடமையுணர்வும், விசுவாசமும் மனிதர்களின் மனங்களில் ஏற்படுத்தும் தாக்கம் இவருடைய புதினங்களிலும், சிறுகதைகளிலும் கருபொருளாகக் கொள்ளப்பட்டுள்ளது. பிரிட்டானியப் பேரரசு புகழின் உச்சியில் இருந்த காலத்தில் எழுதப்பட்ட கொன்ராடின் படைப்புகள், அதன் தொலைதூரப் பிரதேசங்களை ஆளும் அதிகாரிகளின் வாழ்க்கையில் ஏற்படும் மாற்றங்களைக் காட்டுகின்றன. கொன்ராடின் உரைநடைத் திறன் புகழ்பெற்றது. ஆங்கில இலக்கிய உலகு அதுவரை கண்டிராத சோக யதார்த்தவாதச் சூழலை ஆங்கிலப் புதினப் படைப்புச் சூழலுக்கு அறிமுகப்படுத்தியவர் கொன்ராட். அவருடைய கதை சொல்லும் பாணியும், எதிர் நாயக கதை மாந்தரும் பல பிற்கால எழுத்தாளர்களுக்கு தாக்கங்களாக அமைந்துள்ளன. கொன்ராடின் படைப்புகள் உலகெங்கும் பலமொழிகளில் மொழி பெயர்க்கப்பட்டுள்ளன; அவை பல திரைப்படங்களின் திரைக்கதைகளுக்கு அடிப்படையாக அமைந்துள்ளன.

குறிப்பிடத்தக்க படைப்புகள்
--------------------------

* *விக்டரி*
* *லார்ட் ஜிம்*
* *ஹார்ட் ஆஃப் டார்க்னெஸ்*
* *தி சிக்ரெட் ஏஜண்ட்*
* *என் அவுட்காஸ்ட் ஆஃப் தி ஐலாண்ட்ஸ்*
* *தி ரோவர்*
* *தி ஷாடோ லைன்*
* *தி டூயல்*
* *நோஸ்டிரோமோ*

வெளி இணைப்புகள்
---------------

* இணைய ஆவணகத்தில் ஜோசப் கொன்ராடின் படைப்புகள்
யாகூ விடைகள் சமூகத்தினால் முன்னெடுன்னெடுத்துவரப்படும் வேறு பயனர்களால கேட்கப் படும் கேள்விகளிற்குப் பதிலளிக்கவும் கேள்விகளைக் கேட்கவும் உதவும் சேவையாகும். இதன் போட்டியாளர்களாக கூகிள் விடைகள் விளங்கினாலும் இவை கூகிள் விடைகள் போன்று பணரீதியாக சம்பந்தப் பட்டதல்ல. இதன் பிரதான போட்டியாளராக மைக்ரோசாஃப்டின் விண்டோஸ் லைவ் வினாக்களும் விடைகளுமே இருக்குமென எதிர்பார்க்கப் படுகின்றது. கேள்விகளைக் கேட்டு விடைகளைப் பெறுவதற்கு இருக்கவேண்டியது யாகூ பயனர் கணக்கு மாத்திரமே. 

யாகூப் பாவனையாளர்கள்(பயன்படுத்துபவர்கள்) இச்சேவையினால் மிகவும் கவரப்பட்டுள்ளனர். யாகூ அங்கத்தவர்கள் யாகூவின் சமுதாய வழிகாட்டல்களை மீறாத எந்தக் கேள்வினையும் கேட்கமுடியும். நல்ல விடைகளைத் தொடர்ச்சியாக அளிக்கும் ஒருவரை தேர்ந்தெடுத்து ஒவ்வொரு கிழமையும் அல்லது ஒன்று விட்டொரு கிழமை யாகூ 360 வலைப்பதிவில் பங்களிப்பார்கள்.

புள்ளித்திட்டம்
---------------

இத்தளம் புள்ளிகளை வழங்குகின்றது. ஒவ்வொரு விடைகளும் 1 புள்ளியைப் பெறுகின்றன நல்ல விடைகளாகத் தேர்ந்தெடுக்கப்பட்டவை 10 புள்ளிகளைப் பெறுகின்றன. கேள்விகளைக் கேட்கும் போது 5 புள்ளிகள் கழிக்கப் படும். பெறும் புள்ளிகள் அடிப்படையில் பல்வேறு நிலைகளைப் பயனர்கள் அடைவர். ஒவ்வொரு நிலையும் கூடுதலான வசதிகளை அளிக்கும்.

முரணான கருத்துக்கள்
-------------------

புள்ளித்திட்டமானது கூடுதல் விடைகளை அளிக்கத் தூண்டுவதோடு கருதாழம் மிக்க விடைகளை அளிக்காது என்று குறைகூறப்படுகின்றது. சிலகேள்விகள் மீண்டும் மீண்டும் கேட்கப் படுகின்றன. 

சில பயனர்கள் விடையளிக்கும் போது விக்கிப்பீடியா பக்கங்களில் இருந்து விடைகளை எடுத்துவிட்டு அப்பக்கத்திற்கான இணைப்பை விடைகளில் கொடுக்காமல் தங்களது விடைபோல் விடையளிக்கின்றார்கள். இவ்வாறா நகல் எடுப்பவர்கள் பெரும்பாலும் சிறந்த விடைகளைகளாகத் தேர்ந்தெடுக்கப்படுவதோடு உண்மையாகக் கேள்விகளை அலசி ஆராய்ந்து விடையளிப்பவர்கள் சிறந்த விடைகளாகத் தீர்மானிக்கப் படுவது குறைவாகவே உள்ளது. 

கூடுதலாக கேள்விகள் ஏறத்தாழ 20 வினாக்கள் 1 நிமிடத்திற்குத் இவ்விணையத்தில் தோன்றுவது அரட்டை அரங்கள் போன்ற எண்ணத்தையே தோற்றுவிக்கின்றன. இக்கேள்விகள் அண்மையில் கேட்கப்பட்ட கேள்விகள் பகுதியில் தோன்றினால் அவை ஒரு சில நிமிடங்களில் விடையளிக்கப் படுகின்றது.

வெளியிணைப்புக்கள்
-----------------

* யாகூ விடைகள் உத்தியோக பூர்வத் தளம் பரணிடப்பட்டது 2005-12-10 at the வந்தவழி இயந்திரம்
* விடைகள் குழுவின் உத்தியோகபூர்வ வலைப்பதிவு யாகூ 360 இல்
[*தொடர்பிழந்த இணைப்பு*]
* நீயூயோர்க் ரைம் பத்திரிகையில் வந்த கட்டுரை
* தேடுபொறி தொடர்பான வழிகாட்டல்கள் பரணிடப்பட்டது 2006-07-08 at the வந்தவழி இயந்திரம்
* தேடுபொறிகளைக் கண்காணித்தல் பரணிடப்பட்டது 2006-07-15 at the வந்தவழி இயந்திரம்
**ஜோசஃப் கோனி** (*Joseph Kony*, பி. 1961) உகாண்டாவில் உருவாக்கப்பட்ட இறைவனின் எதிர்ப்பு இராணுவம் என்கிற கரந்தடிப் போர் குழுமத்தின் தலைவர். அச்சோலி மக்களை சேர்ந்த கோனி 2005இல் அனைத்துலக குற்றவியல் நீதிமன்றத்தால் இராணுவக் குற்றங்களுக்கும், மனிதனுக்கு எதிரான குற்றச் செயல்களுக்கும் குற்றம் சாட்டப்பட்டதானாலும், இன்று வரை கைப்பற்றப்படவில்லை. 66,000 குழந்தைகளை கடத்தல் செய்து போர்வீரர்களாகவும் பாலியல் அடிமைகளாகவும் பயன்படுத்துகிறார் என்று பல நாட்டு அரசுகள் இவரை குற்றம் சாட்டியுள்ளன. 2006க்கு பிறகு உகாண்டாவிலிருந்து கோனியும் அவரின் குழுமமும் வெளியேறியுள்ளன, ஆனால் நடு ஆப்பிரிக்கக் குடியரசில் இயக்குகிறது என்பது உகாண்டா அரசின் நம்பிக்கை.

கோனி தன்னையே கடவுளின் பேச்சாளர் என்று தெரிவித்துகிறார். கிறிஸ்தவ அடிப்படைவாதமும், அச்சோலி பாரம்பரியத்தையும் கலந்து ஒரு சமயச் சார்பாட்சியை உருவாக்கவேண்டும் என்று கோனியின் குழுமத்தின் நோக்கம்.

மேற்கோள்கள்
-----------

1. ↑  Matthew Green (journalist) (2008). *The Wizard of the Nile: The Hunt for Africa's Most Wanted*. Portobello Books. பக். 136. பன்னாட்டுத் தரப்புத்தக எண்:978-1-84627-031-4. .
2. ↑  Beatrice Debut Gulu (10 February 2006). "Portrait of Uganda's rebel prophet, painted by wives". Mail & Guardian Online. 7 March 2012 அன்று பார்க்கப்பட்டது.
**ஜோசப் மாத்தன் பள்ளித்தனம் (Joseph Mathen Pallithanam)** (1915-1984)  இவர் ஓர் இந்திய தாவரவியலாளர் ஆவார். குட்டநாட்டின் கைனாடி என்ற கிராமத்தில் மாதச்சன் (வச்சரம்பில்) மற்றும் மரியம்மா (பள்ளித்தனம்) ஆகியோருக்குப் பிறந்தார். இவர் ஒரு பாரம்பரிய விவசாய குடும்பத்தைச் சேர்ந்தவர். இவரது தாய்மாமன் பள்ளித்தனத்து மத்தாய் லூகா (பள்ளிதனத்துநாட்டு கொச்சு மாத்தன்) குட்டநாட்டில் உப்பங்கழல் காயல் சாகுபடிக்கு முன்னோடியாக இருந்தவராவார்.

தொழில்
------

ஆரம்பக் கல்விக்குப் பிறகு , இயேசு சபையில் பாதிரியாரானார். பின்னர் தாவரவியலில் முனைவர் பட்டம் பெற்ற இவர் , தமிழ்நாட்டின் திருநெல்வேலி புனித சேவியர் கல்லூரியிலும், பின்னர் திருச்சிராப்பள்ளி புனித சூசையப்பர் கல்லூரியிலும் பயிற்றுவிப்பாளராக ஆனார். இவர் தனது நேரத்தை வகைபிரித்தல் ஆய்வுகள் மற்றும் தாவரங்களின் தொகுப்பிற்கு அர்ப்பணித்தார். 

பள்ளித்தனம் முதல் இந்திய இயேசு சபையின் தாவரவியலாளர்களில் ஒருவராவார். வகைபிரித்தல் துறையில் இவர் கணிசமான பணிகளைச் செய்திருந்தாலும், மிகக் குறைவாகவே வெளியிடப்பட்டது; இருப்பினும், புனித சூசையப்பர் கல்லூரியின் தந்தை பாலமுடன் சேர்ந்து, இந்தியாவின் தாவரவியலைப் படிக்க ஏராளமான மாணவர்களை ஊக்கப்படுத்தினார்.

வெளியீடு
--------

*ஏ பாக்கெட் ஃப்ளோரா ஆஃப் சிறுமலை ஹில்ஸ் சவுத் இந்தியா*  என்ற இவரது புத்தகம் தென்னிந்திய தாவரங்களின் குறிப்பிடத்தக்க படைப்பாக இன்றும் கருதப்படுகிறது; அது இன்னும் அறிவியல் இலக்கியத்தில் மேற்கோளாக கருதப்படுகிறது.

குறிப்புகள்
-----------

1. ↑  "Author Details for Pallithanam, Joseph Mathen". *IPNI*. 27 January 2012 அன்று பார்க்கப்பட்டது. 1915-1984
2. ↑  Pallithanam, J. M. and K. M. Matthew. *A Pocket Flora of the Sirumalai Hills, South India.* Tiruchirapalli, India: Rapinat Herbarium, St. Joseph's College, 2001. ISBN 978-81-900539-7-6 WorldCat
3. ↑  *Bangladesh Journal of Plant Taxonomy*, 16(2): 141-149, 2009
4. ↑  *Ethnobotanical Leaflets* 12: 299-304. 2008
5. ↑  *Botanical Journal of the Linnean Society* Volume 133, Issue 1, pages 101–128, May 2000
6. ↑  *Tropical Conservation Science* Vol.1(2):89-110, 2008
**யாங் சூ** (சீனம்: 楊朱/杨朱; பின்யின்: Yáng Zhū; கிமு 370-319) ஒரு சீன மெய்யிலாளர், இன்பவாதி, அறவழி தன்முனைப்புவாதி. இவர் கன்பூசிய, மோகிசிய சிந்தனைகளுக்கு மாற்றான சிந்தனைகளை முன்வைத்தார்.

இவரது சிந்தனைகள் பற்றி Liezi (列子) நூலின் 7 ம் அதிகாரத்தில் கிடைக்கிறது. இவர் தற்போது அவ்வளவு கவனத்தை பெறாமல் இருந்தாலும், இவர் வாழ்ந்த காலத்தில் குறிப்பிடத்தக்க செல்வாக்கு உள்ளவராக விளங்கினார். இவரைப் பற்றி மென்சியசு மோகியுடன் ஒப்புட்டு கருத்துக் கூறி உள்ளார்.

சுருக்கம்
---------

"வாழ்க்கை வேதனைகள் நிறைந்தது. வாழ்வின் நோக்கம் இன்பமே. கடவுள் இல்லை. பிறவிச் சுழற்சி இல்லை. மனிதர்கள் இயற்கைக்கு கட்டுப்பட்ட, அனாதாரனவர்கள். இயற்கை மனிதர்களுக்கு தெரிவில்லாத முன்னோர்களையும், பண்பையும் கொடுத்துள்ளது. அறிவுள்ளவன் இந்த நியதியை முறையீடு இல்லாமல் ஏற்றுக் கொள்வான். கன்பூசியினதும், மோகியினதும் பண்பு, அன்பு, நற்பெயர் போன்ற ஒழுக்கக் கட்டுப்பாடுகளால் அறிவுள்ளவன் ஏமாந்துவிடமாட்டான். இந்த ஒழுக்கங்கள் கெட்டிக்காரர்களால் முன்வைக்கப்படும் ஒரு வஞ்சனை. அகிலவுலக அன்பு இவ்வுலகின் விதிகளை அறியா சிறுவர்களுக்கான ஒரு திரிபுணர்ச்சி. நற்பெயர் என்பது ஒருவர் இறந்த பின்பு அவனால் ஒருவரால் அனுபவிக்கமுடியா வெற்றுக் குமிழி. வாழ்வில் கெட்டவர்கள் போலவே நல்லவர்களும் துன்பப்படுகிறார்கள். கெட்டவர்கள் கூடுதலாக இன்பதை அனுபவிக்கிறார்கள்."

"Life is full of suffering, and its chief purpose is pleasure. There is no god and no after-life; men are the helpless puppets of the blind natural forces that made them, and that gave them their unchosen ancestry and their inalienable character. The wise man will accept this fate without complaint, but will not be fooled by all the nonsense of Confucius and Mozi about inherent virtue, universal love, and a good name: morality is a deception practised upon the simple by the clever; universal love is the delusion of children, who do not know the universal enmity that forms the law of life; and a good name is a posthumous bauble which the fools who paid so dearly for it cannot enjoy. In life the good suffer like the bad, and the wicked seem to enjoy themselves more keenly than the good" (Quoted by Durant: 1963:679).